**Læringsmål for volleyball og teamsamarbejde**

*Hvad man skal kunne og bliver bedømt på.*

*Praktisk:*

* Fingerslag hvor bolden spilles over panden, armene går fra bøjet til strakt, fingrene går fra “skål til strakte” og bolden får en fart, retning og bane som gør det muligt at spille videre på en fornuftig måde.
* Baggerslag med en god stabil spilleplade, som gør det muligt efterfølgende at spille videre på slaget på en fornuftig måde.
* Angreb med fokus på at bolden slås over nettet med en hånd.
* Underhåndsserv med strakt arm, der bevidst kan placeres fornuftigt på modstanderes bane.
* Kendskab til og forståelse for de basale regler og rotationssystemet.
* Generel evne til at placere sig selv og bolden fornuftigt på banen.
* Være en god holdspiller der kommunikerer med holdkammeraterne på en konstruktiv måde både taktisk og emotionelt jf. teori om teamudvikling og roller.

*Teoretisk:*

* At kunne redegøre for og analysere spillet og holdet med teamudviklingsteori. Særligt fokus på begreberne:
	+ Synergieffekt (procesgevinst og procestab).
	+ Social- og opgavekohæsion.
	+ Formelle og uformelle roller (på et volleyballhold).
	+ Kommunikation og relationelle færdigheder.